श्री अग्रवाल ने कहा कि धार्मिक स्थलों में भी भोजन की बर्बादी को रोकने की दिशा में सामूहिक रूप से प्रयास किये जायंे, ताकि सभी नागरिकों की भोजन संबंधी आवश्यकतों की पूर्ति की जाकर सशक्त समाज का निर्माण किया जा सके। ज्ञातव्य है कि संयुक्त राष्ट्र एवं कृषि संगठन की रिपोर्ट वर्ष 2017 के मुताबिक भारत में कुपोषित लोगों की संख्या करीब 90 करोड़ है, जिसमें भूख की वजह से सालाना कई हजार बच्चे दम तोड़ते हैं। एक सर्वे के मुताबिक देश में प्रतिदिन 245 करोड़ रूपये का खाना बर्बाद होता है। यह नुकसान रोकने के लिये शासन द्वारा खाद्य सुरक्षा/भोजन से संबंधित विभिन्न कल्याणकारी योजनायें जैसे सार्वजनिक वितरण प्रणाली, आंगनवाड़ी एवं मध्यान्ह भोजन आदि का संचालन कराया जाता है, जिसमें सरकार द्वारा करोड़ों रूपये का अनुदान दिया जाता है। इसके साथ ही देश में भुखमरी रोकने के लिये यह भी आवश्यक है कि भोजन की बर्बादी रोकी जाये।